Ateneu Santfeliuenc

Tancat per vacances
2024-08-01 - 2024-09-01 | Ateneu Santfeliuenc, Vidal i Ribas, 25, Sant Feliu de Llobregat, Barcelona, 08980, Espanya
A partir de l’1 d’agost tanquem l’atenció al públic, ja no hi ha activitats ni tallers de l’Ateneu, ni acollim reunions ni assajos de les entitats de l’AECIP.
De l’1 al 4 d’agost, però, veuràs moviment, recorda que acollim el Torneig Europeu de Shogi!
I del 9 a l’11 d’agost també serem rere algunes de les activitats de la Festa Major de Sant Llorenç.

Tornarem amb tot el 2 de setembre. Bon estiu i ens veiem a l’Ateneu!

Exposició de pintures del Taller d'art de l'Ateneu
2024-09-05 18:00 - 2024-09-22 20:00 (Europe/Paris) | Sala d’exposicions del Palau Falguera, Falguera, 6, Sant Feliu de Llobregat, Barcelona, 08980, Espanya
Exposició “Pintures dels alumnes de Rafael Plaza al Taller d’art de l’Ateneu”
Del 5 al 22 de setembre · Sales d’exposicions del Palau Falguera
Inauguració el dijous 5, a les 19 h.
Horaris: de dijous a dissabtes, de 18 a 20 h. Diumenges i festius, d’11 a 14 h.
Organitza: Taller d’art de l’Ateneu i Ateneu Santfeliuenc

Exposició "Vida! Projecte Carrasco 24"
2024-09-06 17:00 - 2024-09-17 21:00 | Barcelona
Del 6 al 17 de setembre · Aula de Cultura de l’Ateneu
Exposició “Vida” Projecte Carrasco 24
Artista: Toni Carrasco
Inauguració el divendres 6, a les 19 h.
Dins el Cicle Arteneu
Horari d’obertura: de dilluns a divendres, de 17 a 21 h*
*(L’exposició romandrà tancada durant les hores dels actes com xerrades o conferències que coincideixin en dates. Consulteu l’agenda)
Organitza: Ateneu Santfeliuenc

Per què Catalunya no és una potència mundial?
2024-09-10 19:30 - 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Xerrada amb Toni Soler
Cicle de xerrades “Ho parlem a l’Ateneu” de la Federació d’Ateneus de Catalunya
En aquesta xerrada històrico-humorística, Toni Soler, autor de la celebrada Història de Catalunya (modèstia apart), intenta aportar respostes a un dels grans misteris de la historiografia moderna.
Per què Catalunya no és una potència mundial? assenyala les febleses, errors, nyaps i també una certa dosi de mala sort que han impedit als catalans tallar el bacallà en la geopolítica mundial. I de passada, sabrem si això és (o no) una mala notícia pel planeta.

Acte inclòs a la programació de celebració de la Diada de Catalunya

Concert de la Diada
2024-09-11 20:30 - 22:00 | Terrat de l’Ateneu
“Cançons de taverna” · Concert amb Carles Belda i Jaume Arnella
A les 21:30 h gaudirem del repic de campanes amb les vistes privilegiades del campanar des del terrat de l’Ateneu.
Entrada lliure. Aforament limitat.
Jaume Arnella, folklorista i cantant amb una amplia trajectòria a la seva esquena conegut per la seva presència en el Grup de Folk a finals dels 70 però també per les seves múltiples facetes musicals. Col·laborador des dels seus inicis del festival Tradicionàrius fou reconegut amb la Creu de Sant Jordi el 2001. Amb ell ens acompanyarà Carles Belda, acordionista diatònic el qual ha format part de diversos grups com Blat Segat, Pomada o Ensaladilla So Insistent. També lidera el grup El Belda i el conjunt badabadoc.
Organitza: Ateneu Santfeliuenc i Òminum Cultural
Acte inclòs a la programació de celebració de la Diada de Catalunya

Bratia · ContraBaix Castelldefels
2024-09-15 19:00 - 20:30 | Biblioteca Fernández Jurado, Carrer del Bisbe Urquinaona, 19-21, Castelldefels, Barcelona, 08860
Ivan Kovačević, contrabaix. Pere Nolasc Turu, violi. Julien Chanal, guitarra. Victor Paradis, guitarra. Stelios Togias, percussió.
Bratia és una banda Barcelonina que neix de la necessitat del contrabaixista serbi establert a Barcelona, Ivan Kovačević, d’unir dos mons musicals en una trepidant proposta. L’infinit món sonor dels països balcànics i l’energia, sobrietat i precisió del jazz manouche unificats pel nomadisme de la música gitana crea un còctel explosiu que no deixa a ningú indiferent.
La mescla entre la música tradicional dels Balcans, Europa de l’est i Orient Pròxim amb el llenguatge de les cançons pròpies del conjunt, fa d’aquest quintet una proposta única, un univers sonor, una germanor. Com el propi nom d’origen eslau ho indica… BRATIA!
Preu de les entrades: 9,60 € general. 7.68€ amb carnet Biblioteca.

Una aproximació a la filosofia oriental
2024-09-18 19:00 - 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Una aproximació a la filosofia oriental
Col·loqui amb Jesús Martínez Clará
Cicle de Cafès Filosòfics

Exposició “Social” de Josep Sicart
2024-09-20 17:00 - 2024-10-01 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Del 20 de setembre al 1 d’octubre · Aula de Cultura de l’Ateneu
Inauguració el divendres 20, a les 19 h.
Horari d’obertura: de dilluns a divendres, de 17 a 21 h*
*(L’exposició romandrà tancada durant les hores dels actes com xerrades o conferències que coincideixin en dates. Consulteu l’agenda)
Dins el Cicle Arteneu

Rapidité
2024-09-26 19:00 - 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Xerrada amb Xavier Galiana que ens parlarà de “quan és vist i no vist”, una petita visió sobre la captura de brevíssims instants i també de com editar sense deixar-nos-hi la vida.
Cicle de Xerrades Fotogràfiques

Alba Pujals Sextet · Concert ContraBaix
2024-09-27 20:30 - 22:00 | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
La trombonista Alba Pujals presenta al cicle ContraBaix el seu primer treball discogràfic com a líder: APOLOGIA. Una carta de presentació amb composicions originals i arranjaments interpretats per dues formacions de Barcelona i Nova York. El títol de l’àlbum és el nom d’una de les composicions originals, que es caracteritza per la seva energia i vinculació entre l’actualitat i la tradició. Una apologia que preval la música instrumental i una apologia a allò que l’ha format i fet créixer com a músic.
Després d’haver cursat els seus estudis de jazz a la Juilliard School de Nova York sota la direcció de Wynton Marsalis, l’Alba s’estableix a Catalunya per presentar els seus nous treballs. El seu àlbum debut APOLOGIA o el projecte Two Slides són alguns dels projectes que lidera la trombonista i compositora. Ha actuat a sales reconegudes arreu del món com Dizzy’s Club NYC, Rose Theater (Lincoln Center NY), Bimhuis (NL), North Sea Jazz Festival (NL), Grachtenfestival (NL), Palau de la Música (BCN), L’Auditori (BCN) Festival Jazz de Terrassa (BNC) entre altres, compartint escenari amb músics de gran trajectòria com Joshua Redman, Dick Oatts, Perico Sambeat o Carles Benavent.
L’Alba forma part de l’escena jazzística i de música moderna de Barcelona. Participa en projectes com The Bop Collective, liderat per la saxofonista Irene Reig, Lluc Casares Septet, BAO (Barcelona Art Orchestra), Hip Horns i The Penguins. Ha col·laborat en bandes arreu d’Europa com The Gramophone Allstars, New Cool Collective, C. Tangana. Va començar els seus estudis musicals de la mà de la seva mare, la qual era professora de piano a l’escola municipal de música de Rubí. Ha cursat el Bachelor de Jazz al Conservatorium Van Amsterdam i el clàssic a l’Escola Superior de Música de Catalunya (ESMuC).
Alba Pujals, trombó.
Oriol Vallés, trompeta.
Lluc Casares, Saxo tenor i clarinet.
Joan Casares, bateria.
Giuseppe Campisi, contrabaix.
Joan Monné, piano.
Entrades a la venda al web i la secretaria de l’Ateneu. Preu de les entrades: 15 € taquilla, 14 € anticipada, 12 € titulars del Carnet Jove o Blau, 10 € socis i sòcies de l’Ateneu Santfeliuenc. Menors de 12 anys, entrada gratuïta.
COMPRAR ENTRADES

Miquel Roldán Swingtet Trio · ContraBaix Cripta Gaudí
2024-09-27 21:00 - 22:00 | Cripta Gaudí, Santa Coloma de Cervelló, Barcelona, Espanya
El vocalista Miquel Roldán encapçala un trio amb la qual ens oferirà una sessió de swing a partir del cançoner Nord-americà, a l’estil dels “crooners” més emblemàtics: Frank Sinatra, Bing Crosby, Dean Martin o Bobby Darin. Dins del repertori no hi faltaran cançons com Fly me to the moon, All of me, Cheek to cheek, Sway o The way you look tonight, entre d’altres. Velles tonades presents dins la ment de tots els amants del Swing i del Jazz.
Miquel Roldán Barceló, veu i percussió.
Federico Mazzanti, piano.
Oriol González, contrabaix.
Entrada lliure. Aforament limitat. Reserva d’entrades a partir del 9 de setembre a Entràpolis.

Natural-Ment · Exposició
2024-10-04 17:00 - 2024-10-18 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Del 4 al 18 d’octubre · Aula de Cultura de l’Ateneu
Exposició “Natural-Ment”
Fotografies d’Esther Llopart, Lola Amigó i Montse Fortuny
Inauguració el divendres 4, a les 19 h.
Horari d’obertura: de dilluns a divendres, de 17 a 21 h*
*(L’exposició romandrà tancada durant les hores dels actes com xerrades o conferències que coincideixin en dates. Consulteu l’agenda)

Evolució de les músiques del Ball d’Entremesos · Concert
2024-10-04 20:30 - 22:00 | Sala Iberia
Divendres 4 · 20 h · Sala Ibèria
Concert de l’evolució de les músiques del Ball d’Entremesos
Organitza: Federació d’Entitats Tradicionals de Sant Feliu de Llobregat (entitat AECIP) i Ministrils de Sant Feliu
ACTIVITAT DINS DEL PROGRAMA DE FESTA DE TARDOR 2024

ContraBaix Big Band & Swing That Music · Concert
2024-10-05 12:00 - 13:30 | Auditori del Palau Falguera, Falguera, 6, Sant Feliu de Llobregat, Barcelona, 08980, Espanya
Per escalfar motors de cara la les Festes de Tardor de Sant Feliu de Llobregat, l’Ateneu ofereix un concert doble a l’Auditori:
La ContraBaix Big Band és una de les seccions musicals de l’Ateneu Santfeliuenc. Es tracta de la primera big band educativa del Baix Llobregat i té com a objectiu l’ensenyament musical per a músics de totes les edats i nivells.
Swing That Music és una banda de swing única arribada de Suècia. Tres trompetes, quatre saxos, dos trombons, un acompanyament constant i un magnífic trio vocal femení. La banda treballa junts des del 1990, principalment a Suècia, però també a altres països europeus. Han estat el número principal en moltes discoteques i sales de ball, però també han actuat en diversos festivals de jazz. El repertori inclou el ferotge i expressiu Big Band Swing dels anys 30: Ellington, Don Redman, Basie, Goodman, Fletcher Henderson i molts altres.
Entrades a la venda a través d’Entrapolis, online i a la secretaria de l’Ateneu.
COMPRAR ENTRADES
Preus: 5 € socis de l’Ateneu Santfeliuenc, 8 € anticipada, 10 € a taquilla.

Xerrada amb Haydée Castillo
2024-10-07 19:00 - 20:30 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980

Si la llengua falla, fallarà tot
2024-10-08 18:30 - 20:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Conferència amb Quim Torra i Pla

Baix for Laughs_ Guillem Estadella · Alba Segarra · Àlex Vila
2024-10-09 20:30 - 22:00 | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
La Prèvia amb Baix for Laughs amb Guillem Estadella i Alba Segarra i presentat per Àlex Vila
El proper dimecres 9 d’octubre, torna a l’Ateneu Santfeliuenc de Sant Feliu de Llobregat aquest show de comèdia low cost iniciat a Sant Boi.
Entrades a la venda online i a la secretaria de l’Ateneu. Preus: 5€ socis i sòcies de l’Ateneu Santfeliuenc i 8 € general.
COMPRAR ENTRADES
Guillem Estadella: Guillem Estadella va començar al món de la comunicació als 15 anys a Ràdio Cunit, la ràdio del seu poble. Allà va descobrir que la seva passió era comunicar i fer riure alhora. Als 18 anys va fer el seu primer monòleg i al cap de poc va participar i guanyar l’edició del concurs de monòlegs, ‘Líjar Sonríe’, a Almeria.
Al 2019 va estrenar el seu primer espectacle, ‘Estoy Madurando’ al Cafè-Teatre Llantiol de Barcelona. Al 2020, tot i la pandèmia, Estadella estrena ‘Quin Pollastre!’ a la Sala BARTS Club de Barcelona.
Instagram: https://www.instagram.com/gestadella/
Alba Segarra: Politòloga de formació i treballadora del Tercer Sector de professió, potser la reconeixeràs per ser una de les Perdigones de Catalunya durant el seu pas per ‘El Llop’ de TV3. Alba Segarra és també una còmica nascuda a Ponent i exiliada a Barcelona des de fa 14 anys, on s’ha fet un lloc a l’escena de comèdia en català a base de looks d’angloparlant i acudits que t’atraparan al primer minut. És fan de la ràdio i de la farigola, i segurament de més coses, però sobretot de captivar tothom que la veu sobre l’escenari
Instagram: https://www.instagram.com/melocotonera/

Gimcana fotogràfica
2024-10-10 08:00 - 2024-10-13 23:00 | Sant Feliu de Llobregat
Els dies 10, 11, 12 i 13 d’octubre celebrem la segona edició de la Gimcana de Fotògrafs de l’Ateneu Santfeliuenc per Festa de Tardor.
Hi poden participar tots els socis i sòcies de l’Ateneu Santfeliuenc que siguin membres de la secció de fotografia.
Bases de participació aquí

Seguici i Ball d'Entremesos
2024-10-10 19:00 - 2024-10-11 02:00 | Carrers de Sant Feliu
Ministrils de Sant Feliu, secció de l’Ateneu Santfeliuenc, acompanyen en comitiva de seguici la Mocador d’Honor i participen al 1r i 2n Ball d’Entremesos.
Recorregut: Plaça de la Vila, Palau Falguera, Plaça del 8 de març

Natural-ment
2024-10-11 - 2024-10-12 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Exposició fotogràfica
Esther Llopart, Lola Amigó i Montse Fortuny
OBERTURA PER FESTA DE TARDOR:
Divendres 11 d’octubre, de 18.00 a 20.30 h.
Dissabte 12 d’octubre, d’11.00 a 14.00 h.

Guillem Roma & Cobla Marinada
2024-10-11 21:00 - 22:00 | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
Inici a les 21.15 h
Guillem Roma & Cobla Marinada. Assaig obert dirigit per Vicens Martin
Entrada lliure fins a completar l’aforament.
Aquest espectacle uneix la frescor de Guillem Roma i la seva música (amb influències llatinoamericanes, colors mediterranis i ritmes balcànics) amb el so de cobla, que la vesteix amb elegància. Reinterpretant i afegint elements musicals i sonors, el públic gaudeix d’una explosió sorprenent plena de matisos i riquesa musical, fruit dels arranjaments i la posada en escena.
Guillem Roma, guitarra i veu. Marta Roma , violoncel i veu. Guillem Plana, guitarres. Martí Hosta, percussió.
Cobla Marinada: Albert Fontelles, flabiol. Joan Carles Galas i Marta Fina, tibles. Isaac Vilanova i Joan Benavides, tenores. Jordi Barnola i Tània Camacho, trompetes. Gabriel Almeida, trombó. Martí Villegas i Martí Fontclara, fiscorns. Alexa Ruscalleda, contrabaix.
Vicens Martín: direcció i arranjaments.
ACTIVITAT DINS DEL PROGRAMA DE FESTA DE TARDOR 2024

Vermut de gralles
2024-10-13 11:30 - 13:00 | Plaça de la Vila
Amb els grups Grallers de Sant Feliu (Ministrils) i l’Aula de gralla de l’Espluga Viva
ACTIVITAT DINS DEL PROGRAMA DE FESTA DE TARDOR 2024

Ministrils Marching Band
2024-10-13 20:30 - 22:00 | Barcelona
Recorregut entre el final de la Nit del Foc a la Plaça de la Salut i el repic de campanes de final de festa a la Plaça de la Vila
ACTIVITAT DINS DEL PROGRAMA DE FESTA DE TARDOR 2024

Art i Guerra Freda
2024-10-16 19:00 - 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Presentació del llibre de Vicenç Altaió “El radar americà” amb l’autor en diàleg amb Josep Massot, escriptor i periodista cultural.
“El conflicte bèl·lic de la Segona Guerra Mundial i la resolució del conflicte amb l’ajuda de la intel·ligència americana, la publicitat d’aquesta nova Europa que és Europa-Amèrica, l’aixecada de la modernitat a Catalunya i el darrer capítol és que una vegada el Partit Socialista guanya les eleccions s’acaba la transició, es crea la fira Arco, s’acaba una part de la història. Però veníem de Cadaqués com un espai singular en què hi havia uns artistes, no com a Mont-roig, al revés, molts: Duchamp, Hamilton, Dieter Roth, John Cage … que han creat una fàbrica cultural. I això m’ajuda molt a explicar el valor de l’ultralocal. Una vegada més, un ultralocal plural, en què hi ha artistes considerats internacionals que treballen en aquest local i que, en canvi, són mostrats sense ensenyar-ho. Nosaltres tampoc tenim aquests artistes com a propis. Per tant, el llibre acaba amb la reivindicació que aquests artistes també formen part de la cultura catalana”. Vicenç Altaió, entrevista a VilaWeb, 25/08/24.
El dimecres 16 d’octubre parlarem d’art, de la Guerra Freda, i del protagonisme de Cadaqués (sota “les boles dels americans” de la base del Pení) en una revolució cultural de la modernitat més nostrada: des de Dalí, Duchamp, Correa, Milà, Coderch, Harnden i Bombelli, fins a Bocaccio i la Gauche Divine, passant pel Pla Marshall, la CIA i el Congrés per la Llibertat de la Cultura. Amb l’autor d’El radar americà, Vicenç Altaió, en diàleg amb Josep Massot. Tot plegat més saborós i més dens que una truita del Flash Flash.
Cafès Filosòfics

Nina Simonet · Concert Fest.Int. de Fado de Catalunya
2024-10-18 21:00 - 22:30 | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
Preus: 12 € anticipada / 15 € taquilla. Socis de l’Ateneu: 8 €
COMPRAR ENTRADES
Nina Simonet, nascuda a Vila de Eixo, Aveiro, Portugal, va emigrar a Suïssa a mitjans dels anys 80. Com a cantant de fado de la diàspora portuguesa, s’ha centrat en el seu país d’acollida i en la Francofonia, participant en diversos esdeveniments tant a Portugal com en altres comunitats. Establerta durant quatre dècades al cantó de Neuchâtel, actualment és l’única intèrpret de fado portuguès en terres suïsses. Va dedicar-se plenament al cant l’any 2003 i va gravar el seu primer senzill, ‘’Estou apaixonada’’, el 2005. Forma part de la formació musical ”Os Marialvas” i, el 2007, va unir-se a l’agrupació artística “Fados & Guitarradas” a Suïssa, formada per Lucio Bamond, actuant en tota mena de locals, restaurants i centres culturals.
Amb una profunda sensibilitat, una veu captivadora i una presència carismàtica, Simonet només interpreta textos amb els quals se sent identificada.
Simonet encarna a la perfecció la identitat del Fado, inspirant-se principalment en Amália Rodrigues. El 2007, va gravar el seu primer àlbum, produït pel cantautor José Cid, i el 2008 va formar la seva banda personal, “Saudade & Alma”. Ha desenvolupat una carrera en ascens amb concerts sota el seu propi nom, tant a la comunitat portuguesa de Suïssa com a altres llocs. El 2009, va llançar el seu segon àlbum homònim ”Nina Simonet”, seguit per ”Ausência” el 2016, que inclou noves composicions i recreacions que ens mostren la dimensió universalista de l’artista luso-suïssa. Després d’una pausa de dos anys per motius aliens a la seva voluntat, l’artista presentarà el seu últim projecte musical en honor a la “Reina del Fado” Amália Rodrigues al Festival Interfado de Lleida, Catalunya, amb el seu grup “Saudade & Alma”.

Agrupació de Defensa Forestal, 20 anys de voluntariat a Sant Feliu
2024-10-24 17:00 - 2024-11-08 21:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980
Del 24 d’octubre al 8 de novembre · Aula de Cultura de l’Ateneu
Exposició: Agrupació de Defensa Forestal, 20 anys de voluntariat a Sant Feliu
Inauguració el dijous 24, a les 19 h.
Horari d’obertura: de dilluns a divendres, de 17 a 21 h*
*(L’exposició romandrà tancada durant les hores dels actes com xerrades o conferències que coincideixin en dates. Consulteu l’agenda)

Carme Canela & Jurandir Dã Silva · Concert ContraBaix
2024-10-25 20:30 - 21:30 | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
Carme Canela, veu. Jurandir Dã Silva, guitarra.
A Celebrating La Fusa, Carme Canela i Jurandir Dã Silva revisiten el llegendari disc: La Fusa, que Vinicius de Moraes, Maria Creuza i Toquinho van enregistrar a Buenos Aires l’any 1970.
Ens presenten una nova mirada sobre aquesta obra que va obrir la porta de la música brasilera a tot el món. Dins del repertori podem escoltar les famoses cançons que s’inclouen al disc, com ara “Lamento No Morro”, “Samba Em Preludio”, “Eu Sei Que Vou Te Amar” i “Garota de Ipanema” entre d’altres.
Amb arranjaments oberts al folklore brasiler com poden ser els ritmes afrobrasilers Ijexá o l’entorn sonor de la tradicional Samba de Roda i amb la influència del jazz, Carme i Jurandir fugen del que és previsible. Amb tot això, i des del més profund respecte cap a aquesta obra, aconsegueixen preservar la naturalitat musical i tota l’emoció del disc.
Preu de les entrades:
10 € socis i sòcies de l’Ateneu Santfeliuenc / 12 € titulars del Carnet Jove o Blau i Alumnes EMM de Sant Feliu / 14 € anticipada / 15 € taquilla
comprar entrades

Cor Sine Nomine · 17è Cicle Coral
2024-10-27 18:30 - 20:00 | Auditori del Palau Falguera, Falguera, 6, Sant Feliu de Llobregat, Barcelona, 08980, Espanya
Cor integrat per joves amb una formació vocal consolidada i un ampli repertori que inclou tots els gèneres i èpoques. Van iniciar el seu recorregut com a coral infantil i, desde els 6 anys, han rebut classes de tècnica vocal amb les que han assolit una alta capacitació que els permet afrontar tot tipus de repertori amb excel·lents resultats.
https://corosinenomine.com/ca/cor
Entrades a la venda al web i la secretaria de l’Ateneu. Preu de les entrades: 10 € taquilla, 8 € anticipada, 6 € titulars del Carnet Jove o Blau, 5 € socis i sòcies de l’Ateneu Santfeliuenc. Infants gratuït fins a 12 anys
COMPRAR ENTRADES

Concurs de relats breus El Laurel
2024-11-08 21:00 - 23:00 | Aula de Cultura de l’Ateneu, Carrer de l'Ateneu, 25, Sant Feliu de Llobregat, Barcelona, 08980

Pol Prats i Gemma Abrié
2024-11-09 20:30 - 22:00 | Societat El Casino de Sant Andreu de la Barca, Carrer de Catalunya, 2., Sant Andreu de la Barca, Barcelona, Espanya
Gemma Abrié, veu.
Pol Prats, saxo tenor i direcció.
Alvar Montfort, trompeta.
Aram Montagut, trombó.
Federico Mazzanti, piano.
Queralt Camps, contrabaix.
Roger Gutiérrez, bateria.
Una banda encapçalada a la veu per Gemma Abrié, acompanyada de musics de primera línia sota la direcció de Pol Prats. La banda a sextet del saxofonista Pol Prats convida la cantant Gemma Abrié al seu directe per a oferir un tribut fresc i elegant en una revisió pròpia dels estàndards de Jazz, Swing i Blues, enfocat tant per a públic oient com per a ballarins de Lindyhop.
Influenciats i inspirats per saxofonistes com Lester Young, Dexter Gordon, Gene Ammons, Stan Getz, Art Pepper, Paul Desmond i per d’altres grans músics com Nat King Cole, Oscar Peterson Trio, Ella Fitzgerald, Billie H, Count Basie, entre molts altres.
